Ming Xiaolingin mausoleumi

Ming Xiaolingin mausoleumi () on Ming-dynastian ensimmäisen keisarin Hongwun hautamuistomerkki. Se sijaitsee Purppuravuoren eteläpuolella Nanjingin vanhan keskustan itäpuolella. Kertomuksen mukaan ryöstäjien harhauttamiseksi ja varsinaisen hautapaikan suojaamiseksi hautajaisten aikaan kaupungin porteilta lähti 13 identtistä kulkuetta. Mausoleumin rakentaminen alkoi Hongwu-keisarin eläessä vuonna 1381 ja se valmistui vuonna 1405, jolloin keisariksi oli noussut hänen poikansa Yongle. Töihin osallistui 100 000 työläistä ja kustannukset olivat valtavat. Mausoleumin ympärille pystytettiin yli 22,5 kilometriä pitkä muuri ja töitä valvoi 5 000 sotilasta. == Kultainen portti ja neliökaupunki == Alueelle saavutaan suuren Kultaisen portin läpi (Da Jin Men), jonka jälkeen tulija näkee suuren kivestä tehdyn kilpikonnan (Bixi) joka on sijoitettu "Neliökaupunkiin" (Sifangcheng). Kilpikonnan päälle on sijoitettu taitavasti kaiverrettu steela, jonka huipulla on kaksi yhteen kietoutunutta sarvetonta lohikäärmettä. Steelaan on kaiverrettu keisari Hongwun ansioita ylistäviä tekstejä. Kilpikonna on 5,15 m pitkä, 2,54 m leveä ja 2,8 m korkea. Steela on 8,78 m korkea. Uskotaan, että keisari Yonglen alkuperäisenä tarkoituksena oli pystyttää huomattavasti suurempi steela. Työt suuremman steelan rakentamiseksi aloitettiin vuonna 1405 Yangshanin louhoksella, joka sijaitsee noin 10 km mausoleumista itään. Keskeneräinen steela on edelleen louhoksessa, koska sen siirtäminen osoittautui mahdottomaksi. Toisin kuin Pekingissä sijaitsevissa Ming-haudoissa, Nanjingin Sifangchengissä ei ole kattoa, koska se tuhoutui Taiping-kapinan aikana. == Pyhä tie == "Pyhä tie" on 1800 metriä pitkä tie, joka alkaa Sifancheng-paviljongin läheltä. Tie jakautuu kahteen osaan: elefanttitiehen ja Wengzhongin tiehen. Elefanttitien varrelle on sijoitettu 12 paria kivestä veistettyjä eläimiä (leijonakoiria, xiezhiä', kameleita, elefantteja, qilinejä ja hevosia). Näiden tehtävänä on vartioida hautaa. Näiden jälkeen on pylväs, jonka nimi on kiinaksi huabiao. Tämän jälkeen alkaa Wengzhong-tie, jonka varrelle on sijoitettu neljä paria virkamiehiä ja kenraaleita. == Lingxingin portti == Wengzhongin tien päässä sijaitseva Lingingin portti tuhoutui kauan sitten, mutta rakennettiin uudelleen vuonna 2006. == Keskusalue == Mausoleumin keskusalueelle saavutaan "Siviilien ja sotilaiden portin" Wen Wu Fang Menin kautta. Portin ulkopuolelle sijoitettuun kivipylvääseen on kaiverrettu Qing-dynastia aikainen paikallishallinnolle annettu määräys haudan suojelemiseksi. Portin sisällä on halli, jossa sijaitsee 5 steelaa. Keskimmäinen steela on sijoitettu kilpikonnan päälle ja siihen on kaiverrettu neljä kiinalaista merkkiä "治隆唐宋". Merkit kirjoitti Qing-dynastian keisari Kangxi kolmannella etelä-Kiinaan suuntautuneella tarkistusmatkallaan vuonna 1699. Tekstin on tulkittu viittaavan Ming-dynastian perustajan Zhu Yuanzhangin merkittävyyteen yhtä tärkeänä (tai jopa tärkeämpänä) kuin Tang- ja Song-dynastian perustajat. Paviljongin takana on aiemmin ollut muita rakennuksia, mutta useimmat niistä ovat nykyään raunioina, joista alkuperäinen loisto on kuitenkin vielä nähtävissä. Keisari ja hänen kuningattarensa haudattiin savesta tehtyyn tumulukseen, joka oli halkaisijaltaan 400 metriä. Haudan nimi oli "Yksinäisen lohikäärmeen mäki" (Du Long Fu). Kivimuuri, jonka päällä on tasanne on puoliksi upotettuna tumuluksen etuseinään. Hautaa ympäröivään kivimuuriin on kaiverrettu 7 kiinalaista merkkiä, jotka kertovat haudan olevan keisari Ming Taizun (keisari Hongwun kunnoittava nimitys). Haudan eteläpuolella sijaitseva mäki "Luumunkukkavuori" on Wu-kuningaskunnan kuninkaan Sun Quanin hauta. Tämän takia Pyhä tie ei ole suora. == Myöhäisempi historia == Mausoleumi vaurioitui 1800-luvun puolivälin Taiping-kapinassa. mutta se korjattiin kapinaa seuranneella keisari Tongzhin aikakaudella. Alue kuuluu yhdessä Pekingin pohjoispuolella sijaitsevien Ming-hautojen kanssa Unescon maailmanperintöluetteloon. File:Ming Xiaoling - entry - P1060376.JPG|Da Jin Men (Kultainen portti), mausoleumin pääsisäänkäynti File:Sifangcheng bixi - left - P1060401.JPG|The Sifangcheng ("Neliökaupunki") paviljonki Image:MingXiaoling Animal Lion01.jpg|Leijona Elefanttitiellä) File:Stone Elephant Road - xiezhi - P1060445.JPG|xiezhi Elefanttitiellä File:Stone Elephant Road - camels - P1060452.JPG|Kameleita Elefanttitiellä File:Stone Elephant Road - elephants - P1060469.JPG|Norsuja Elefanttitiellä File:Stone Elephant Road - qilin - P1060473.JPG|Qilin Elefanttitiellä File:MingXiaoling_Animal_Horse_01.jpg|Hevosia Elefanttitiellä Image:MingXiaoling WuJiang.jpg|Patsas sotilaasta Wengzhongin tiellä File:Wengzhong Road - civil - P1060489.JPG|Virkamies Wengzhongin tiellä File:Lingxing Gate - P1060494.JPG|Lingxingin portti Wengzhongin tien päässä File:Wen Wu Fangmen, Ming Xiaoling.jpg|Wenwu Fangmen (portti) File:Ming Xiaoling - Kangxi's turtle - left - P1060508.JPG|keisari Kangxi kaivertama steela File:Xiaoling Hall - inside - P1060528.JPG|Ting Dian sisäpuolella (korvaa vanhan Xiaolingin salin) File:Ming Xiaoling - Nei Hong Men - P1060529.JPG|Nei Hong Men (Sisempi punainen portti) File:Ming Xiaoling - Ming Lou - Soul Tower - P1060545.JPG|Ming Loun huipulla oleva "sielutorni" File:Ming Xiaoling - Ming Lou - view from the terrace - P1060541.JPG|Aluetta ympäröivä muuri == Kolmannen kilpikonnan arvoitus == thumb|Keskeneräinen kilpikonna ja steela Vuonna 1999 löydettiin Sifanchengistä 100 metrin päästä kaakkoon (ja vielä lähempää Tšiang Kai-šekin vaimon Soong Mei-lingin huvilaa keskeneräinen kilpikonna ja steela. Kilpikonna, joka on suurempi kuin Shengden tai keisari Kangxin steelojen alla olevat, ja siihen liittyvä kaivertamaton steela on ajoitettu varhaiselle Ming-kaudelle. Niiden rakentaminen ja hylkääminen on herättänyt historioitsijoissa runsaasti spekulointia ja runsaasti erilaisia teorioita. Keskeneräinen kilpikonna ja tyhjä steela on sijoitettu hautamuistomerkin itäpuolelle sijoitettuun puistoon. Luokka:Nanjing Luokka:Unescon maailmanperintökohteet Kiinassa Luokka:Kiinan rakennukset ja rakennelmat Luokka:Mausoleumit